1. OBJEKT STUDIMI i së drejtës trashëgimore është studimi i normave juridike të cilat rregullojnë trashëgimin dhe marrëdhëniet trashëgimore juridike që kanë të bëjnë me kalimin e pasurisë nga trashëgimlënësi te persona të tjerë që quhen trashëgimtar.
2. ME PASURI TRASHËGIMORE kuptojmë një pasuri të caktuar e cila përbëhet nga sende të paluajtshme dhe të luajtshme si dhe të drejta reale të lidhura me këtë pasuri.
3. PËRBËRJA E OBJEKTIT të trashëgimit janë:
a. Të drejta reale (pronësia, pengu, servitutet, posedimi)
b. Të drejtat e detyrimeve (kontrata, shpërblimi i dëmit, premitë e sigurimeve etj.) dhe
c. Të drejtat e autorit dhe e drejta industriale.
4. PASURIA TRASHËGIMORE përbëhet nga aktiva dhe pasiva. Caktimi i vlerës së pasurisë trashëgimore bëhet ashtu që para se të caktohet madhësia e pjesëve që ju takojnë trashëgimtarëve, pra hiqet pasiva prej aktivës dhe ajo që mbetet është pasuria trashëgimtare.
5. PARIMET THEMELORE
* *Parimi i barazisë* (në kushte të njëjta të gjithë trashëgimtarët janë të njëjtë),
* *Parimi i trashëgimisë testamentare* (pasuria u takon trashëgimtarëve testamentar ose ligjor, vetëm personi që ka interes juridik mund të kërkojë anulimin e testamentit),
* *Parimi i kufizimit të bazave juridike të trashëgimisë* (askush nuk mund të trashëgojë pa bazë juridike),
* *Parimi i sukcesorit universal* (është personi që trashëgon tërë pasurinë ose një pjesë të sajë dhe pos që i fiton të drejtat e caktuara ai përgjigjet edhe për borxhet e trashëgimlënësit pra ai e pranon edhe pasivën),
* *Parimi i sukcesorit singular* (i veçantë) quhet personi i cili fiton vetëm dobi nga trashëgimi, pra të drejta nga aktiva dhe nuk përgjigjet për borxhet e trashëgimlënësit (pasivën),
* *Parimi ipso jure i trashëgimit*. Që do të thotë se trashëgimtarët në momentin e vdekjes së personit fizik fitojnë të drejtën trashëgimtare (dhe duhet që trashëgimtari të mos ketë hequr dorë nga e drejta e trashëgimit),
* *Parimi i zbatimit paralel të bazave për thirrjen në trashëgim.* Pra një person mund të trashëgojë në të njëjtën kohë sipas ligjit dhe sipas testamentit.
1. TRASHËGIMTARËT SINGULAR QUHEN EDHE LEGATAR
2. MOMENTI I VDEKJËS së trashëgimlënësit që njëherit është edhe momenti i hapjes së trashëgimisë quhet DELACION.
3. BURIMET E SË DREJTËS NDAHEN
A. burime materiale, që shprehin fuqinë e shoqërisë që i krijon dhe ju jep përmbajtje dhe
B. burime formale, forma me të cilën shprehen normat juridike
4. BURIMET E SË DREJTËS NDAHEN NË.
a- Burime të drejtpërdrejta (kushtetuta dhe ligji) dhe
b- Burime të tërthorta (doktrina juridike dhe praktika gjyqësore). E drejta zakonore dhe shkenca juridike nuk janë burime të së drejtës trashëgimore.
5. METODAT E ZBATIMIT të së drejtës trashëgimore janë.
A. Metoda normative juridike dhe
B. Metoda historike
6. METODA NORMATIVE juridike.

 Me anë të kësaj metode konstatohet përmbajtja e së drejtës, funksionimi i sajë dhe mënyrat si kryhen detyrat para sajë (kjo mundëson dhe kritikën shkencore, ide të reja për mënjanimin e të metave).

1. METODA HISTORIKE aplikohet në studimin dhe analizimin e marrëdhënieve të trashëgimisë që nga lindja e tyre e deri ne ditët e sotshme.
2. TRASHËGIMI ME LIGJ. Është kalim me ligj i pasurisë së personit të vdekur tek një apo më shumë persona sipas rregullave të caktuara me ligj. Kjo zbatohet kur trashëgimlënësi nuk ka lë testament ose ka lënë testament vetëm për një pjesë të pasurisë ose kur testamenti është plotësisht apo pjesërisht i pavlefshëm. Si fakte, më të rëndësishme për formimin e radhëve te trashëgimisë ligjore janë marrë. a- gjinia dhe b- martesa
3. GJINIA- trashëgimtar ligjor janë: Fëmijët e trashëgimlënësit, të birësuarit e tij dhe pasardhësit e tyre, bashkëshorti, prindërit, vëllezërit e motrat dhe pasardhësit e tyre, gjyshi dhe gjyshja dhe pasardhësit e tyre,. Trashëgimtarët e radhës më të afërt i përjashtojnë trashëgimtarët e radhës më të largët. Por nëse trashëgimlënësi nuk lë trashëgimtar atëherë trashëgimi i takon komunës ku trashëgimlënësi ka pasur vendbanimin e fundit. Nëse nuk dihet vendbanimi dhe vendqëndrimi, trashëgimi i takon shtetit të Kosovës.
4. MARTESA- si fakt për caktimin e radhës ligjore të trashëgimisë historikisht ka pasur ndikim të vogël për shkak të pozitës diskriminuese që ka pasur dhe që ka gruaja në shoqëri. Tani bashkëshortët janë të barabartë sa i përket trashëgimisë përfshi këtu edhe bashkëshortët jashtëmartesor. Trashëgimi në mes të bashkëshortëve nuk zbatohet kur martesa e tyre anulohet apo shkurorëzohen.
5. Sipas ligjit të Kosovës të drejtat e personave ndaj të cilëve trashëgimlënësi ka pasur = paguar detyrimin për ushqim pse mbajtje nuk shuhen mortis causa por ato të drejta kalojnë të trashëguesit të cilët janë përgjegjës për pagimin e këtij borxhi.
6. QELJA E TRASHËGIMISË (DELLATIO) – Trashëgimia çelet në momentin e vdekjes së trashëgimlënësit, pra i gjalli nuk trashëgohet. Trashëgimtarëve u kalojnë vetëm ato të drejta pasurore dhe detyrime që trashëgimlënësi i ka pasur në kohën e hapjes së trashëgimisë. Pasuria e gjetur, më vonë nëse vërtetohet me fakte se i ka takuar trashëgimlënësit në momentin e vdekjes së tij po ashtu u kalohet trashëgimtarëve te tij. Vdekja faktike vërtetohet me aktvdekje të lëshuar nga ofiqari dhe vdekja e personit të shpallur si i vdekur me aktvendim të gjykatës. Me kohën e hapjes së trashëgimisë lidhet momenti i parashkrimit të kërkesës për zvogëlimin e disponimeve me testament dhe kërkesave tjera sipas dispozitave ligjore.
7. VENDI I QELJËS SË TRASHËGIMISË – është vendqëndrimi ose vendbanimi i fundit i trashëgimlënësit (është me rëndësi par caktimin e gjykatës kompetente.)
8. TRASHËGIMLËNËSI – mund të jetë çdo person fizik dhe kushti është që ai të ketë vdekur dhe pas vetës të ketë lënë pasuri trashëguese (të ketë mbushur moshën madhore 18 vjet ose 16 vjet për persona të martuar dhe të ketë zotësi për të vepruar.)
9. TRASHËGIMTARI – Një person që në momentin e delacionit ka qenë i gjallë ose ka lindur Brenda afatit prej 300 ditësh nga dita e vdekjes së trashëgimlënësit dhe është thirrur në trashëgimi në bazë të ligjit ose testamentit (zbatohet parimi i përjashtimit nga trashëgimi të trashëgimtarëve të radhës më të largët.)
10. ZOTËSIA PËT TË TRASHËGUAR – e ka trashëgimtari që ka përjetuar çastin e delacionit dhe që ka lindur i gjallë Brenda afatit prej 300 ditësh nga vdekja e trashëgimlënësit.
11. BAZAT PËR THIRRJEN NE TRASHËGIM JANË:
12. me ligj, dhe
13. me testament
14. SISTEMET PËR CAKTIMIN E RADHËVE për thirrje në trashëgimi ligjore janë:
 *Sistemi i gjakut të përbashkët*- është sasia e gjakut të përbashkët të personave në gjini me trashëgimlënësin (vëllezërit dhe motrat, fëmijët e tij, prindërit, vëllezërit dhe motrat që rrjedhin vetëm nga njëri prind). Në praktik nuk zbatohet ky parim.
 *Sistemi i shkallëve të gjinisë* – Bazën e ka nga e drejta romake (fëmijët e trashëgimlënësit-prindërit, radha e dytë nipërit, mbesat dhe gjyshërit dhe radha e tretë stërnipërit, stërgjyshërit, Dajt , tezet , kushërinjtë).
Sistemi parentelar – Parantele ( Brez) quhej grupi i personave në gjini të cilët kanë prejardhje prej një personi si paraardhës i përbashkët. Parantelën e parë e përbëjnë të gjithë personat që rrjedhin nga trashëgimlënësi si plak i tyre i gjinisë – fëmijët e tij dhe paraardhësit e tij. Plaku i parantelës është trashëgimlënësi i vdekur.
Sistemi parentelar linear – Zbatohet e drejta e përfaqësimit dhe personat në gjini thirren si trashëgimtar në bazë të vijave. Pra nëse njëri nga të dy fëmijët e trashëgimlënësit ka vdekur para trashëgimlënësit në trashëgim vendin e fëmijës së vdekur do ta zërë fëmija i tij – përkatësisht nipi i trashëgimlënësit dhe kështu derisa të ketë edhe një trashëgimtar të fundit në vijën e drejtë zbritëse. Parantela e parë është e pasardhësve ndërsa e dyta e prindërit dhe kushërinjtë e trashëgimlënësit.
15. RADHËT E TRASHËGIMISË – Radhitja nëpër radhë trashëguese është bërë dukë marr parasysh sistemin ligjor parantelar të trashëgimit. Trashëgimtarët e radhës më të afërt i përjashtojnë nga trashëgimia personat e radhës më të largët (ky është parimi i përjashtimit).
16. RADHA E PARË E TRASHËGIMISË – Rrethin e parë e përbëjnë fëmijët dhe bashkëshorti i trashëgimlënësit. Të gjithë trashëgimtarët marrin pjesë të barabarta ( me të drejtën e përfaqësimit kuptojmë të drejtën e pasardhësve në kuadër të një vije të drejtë zbritëse që të paraqiten si zëvendësim në vend të paraardhësit të vdekur të tyre, dhe ata trashëgojnë atë pjesë të cilën do ta kishte trashëguar paraardhësi i vdekur. Kjo e drejtë vazhdon edhe deri tek i fundit në kuadër të vijës.
Kur nuk mund të zbatohet kjo e drejtë zbatohet e drejta e shtimit që do të thotë se kur e drejta e përfaqësimit nuk mund të zbatohet në kuadër të një vije të radhës trashëgimore atëherë pjesa trashëgimore do tu shtohet trashëgimtarëve të tjerë që janë në radhë. E drejta e shtimit zbatohet edhe te trashëgimia ligjore e edhe te trashëgimia testamentare (për dallim e drejta e përfaqësimit zbatohet vetëm te trashëgimia ligjor).
17. RADHA E DYTË E TRASHËGIMISË – Janë prindërit dhe bashkëshorti i trashëgimlënësit kur trashëgimlënësi nuk ka trashëgimtar në radhën e parë të trashëgimit (pra nuk ka lënë pasardhës). Ndërsa vëllezërit dhe motrat e trashëgimlënësit do të trashëgojnë në rastet kur njëri ose të dy prindërit e trashëgimtarit kanë vdekur para trashëgimlënësit (pjesën që do tu kishte takuar prindërve të trashëgimlënësit).
18. RADHA E TRETË – Radha e tretë e trashëgimisë janë gjyshërit dhe gjyshet e trashëgimlënësit (kur trashëgimlënësi nuk ka lënë pasardhës dhe as bashkëshort dhe prindërit e tij nuk kanë lënë pasardhës të tjerë). Me këtë rast një pjesë i takon trungut të atësisë dhe një pjesë trungut te amësisë. Karakteristik e radhës së tretë është se trashëgimtarët ligjor thirren sipas faktit të gjinisë së gjakut për dallim prej radhës 1 dhe 2 ku konkurronin trashëgimtarët edhe sipas gjinisë civile (birësimit) dhe faktit të lidhjes martesore.
19. KOMUNA SI TRASHËGIMTAR LIGJOR – Kur trashëgimlënësi nuk lë as trashëgimtar dhe as testament atëherë trashëgimi i takon komunës ku trashëgimlënësi ka pasur vendbanimin ose vendqëndrimin e tij të fundit. Nëse ky trashëgimlënës vendbanimin e fundit e ka jashtë Kosovës atëherë pasurin e tij e trashëgon komuna ku ai kishte për herë të fundit vendqëndrimin. Nëse ai nuk ka pasur kurrë vendbanim ose vendqëndrim në Kosovë atëherë trashëgimtar i pasurisë së tij është shteti i Kosovës.
20. TRASHËGIMIA E DOMOSDOSHME – Personave të cilëve ju është garantuar e drejta e trashëgimisë quhen trashëgimtar të domosdoshëm ndërsa pasuria quhet pjesë e domosdoshme. Ose më saktë pjesa e pasurisë trashëgimore në të cilën personat e caktuar kanë të drejtë në trashëgim dhe të cilën nuk mund të ndryshojë trashëgimlënësi me deklarimin e vullnetit të fundit quhet pjesë e domosdoshme.
21. TRASHËGIMTAR TË DOMOSDOSHËM janë: pasardhësit e trashëgimlënësit, të birësuarit e tij dhe pasardhësit e tyre, prindërit dhe bashkëshorti i tij. Nëse gjyshërit e trashëgimlënësit, motrat dhe vëllezërit e tij janë plotësisht të paaftë për punë dhe nuk kanë mjete për jetesë bëhen trashëgimtar të domosdoshëm. Pra trashëgimtarët e domosdoshëm trashëgojnë sipas radhëve të caktuara më ligj (rregullat e sistemit parentelar-linear).
22. LLOGARITJA E PJESËS SË DOMOSDOSHME – Kjo është rregulluar me dispozita ligjore (në këtë pasuri hyjnë edhe dhuratat që trashëgimtari ka përfituar nga trashëgimlënësi).
23. PËRJASHTIMI NGA TRASHËGIMI i trashëgimtarit të domosdoshëm – kuptojmë heqjen e cilësisë së trashëgimtarit ligjor nga ana e trashëgimlënësit me deklarimin e vullnetit të fundit ashtu që ai nuk fiton asgjë nga pasuria trashëgimore (kjo bëhet për shkaqe të ndryshme si p.sh. kur trashëgimtari është sjell në mënyrë të vrazhdë ndaj trashëgimlënësit, fëmijëve të tij, të birësuarit, prindërve ose ka kryer vepër të rëndë penale ndaj tyre dhe nëse është plangprishës (nuk do të punojë dhe është dhënë pas jetës së pandershme).
Trashëgimtarët të cilit i është cenuar pjesa e domosdoshme mund të kërkojë më padi, zvogëlimin e disponimit me testament dhe kthimin e dhuratave për shkak të cenimit të pjesës së domosdoshme.
24. PRIVIMI NGA PJESA E DOMOSDOSHME – në dobi të trashëgimtarëve. Në qoftë se trashëgimtari i domosdoshëm ka shumë borxhe ose është plangprishës, trashëgimlënësi mund ta privojë pjesërisht ose tërësisht nga pjesa e domosdoshme në dobi të pasardhësve të tij. Të drejtat e trashëgimit me këtë rast do të zbatohen te trashëgimtarët e tjerë.
25. PADENJËSIA PËR TË TRASHËGUAR – Personi i padenjë nuk mund të trashëgojë as në bazë të trashëgimit me ligj dhe as me testament. Por kjo nuk i pengon pasardhësit e tij të trashëgojnë.

 I padenjë të trashëgojë është personi që:

1. Me dashje ka vrarë ose ka tentuar të vrasë trashëgimlënësin, bashkëshortin ose fëmijët dhe prindërit e tij,
2. Nëse personi ka bërë dëshmi të rreme për kryerjen e një vepre penale nga trashëgimlënësi për të cilën është paraparë dënimi me heqje lirie,
3. Nëse personi me mashtrim, kanosje ose dhunë ka shtyrë trashëgimlënësin të bëjë, ndryshojë testamentin ose ka përpiluar vetë nja testament të rremë,
4. Personi që është sjellë ndaj trashëgimlënësit në mënyrë poshtëruese dhe e ka keqtrajtuar atë, dhe
5. Personi që nuk e ka përmbushur detyrimin për të mbajtur ose për të ndihmuar.
6. PENGIMI I VULLNETIT TË TRASHËGIMLËNËSIT bëhet në dy mënyra:
7. Me asgjësimin ose fshehjen e testamentit dhe
8. Me falsifikimin e testamentit (ky trashëgimtar është i padenjë për të trashëguar)

Vlerësimi i padenjësisë për trashëgim për disa shkaqe (shkeljen e detyrimit për mbajtje dhe mosdhënie të ndihmës trashëgimlënësit) kujdeset zyrtarisht gjykata, Ndërsa për disa raste të tjera vetëm kur pala e ngre kundërshtimin

1. DHURIMET – Konsiderohen çdo heqje dorë nga një e drejtë, falja e borxhit, çdo transferim i pasurisë ose interesit të një trashëgimtari në emër të pjesës trashëgimore ose për të themeluar për të zgjeruar familjen, si dhe çdo disponim tjetër pa shpërblim.
2. KTHIMI I DHURATAVE – Nëse pjesa e domosdoshme nuk plotësohet me zvogëlimin e disponimit me testament atëherë kthehen dhuratat. Kthimi i dhuratave bëhet Brenda afatit prej tre vjetësh nga vdekja e trashëgimlënësit.
3. LLOGARITJA E DHURIMEVE – Çdo trashëgimtar ligjor i llogaritet në pjesën trashëgimore çdo gjë që ka marrë dhurim nga trashëgimlënësi në çfarëdo mënyre. Këtu nuk llogariten përfitimet e tjera që ka pasur trashëgimtari nga sendi i dhuruar deri në vdekjen e trashëgimlënësit. Mirëpo dhurimi nuk llogaritet nëse trashëgimlënësi ka deklaruar në kohën e dhurimit ose më vonë me testament se kjo dhuratë nuk hynë në pjesën trashëgimore ose për shkak të rrethanave mund të konkludohet se ky ka qenë vullneti i trashëgimlënësit. Dhurimet e rëndomta nuk llogariten.
4. HEQJA DORË NGA TRASHËGIMIA – Trashëgimtari mund të heqë dorë nga trashëgimia me deklaratë të dhënë para gjykatës derisa të përfundojë seanca mbi trashëgimin. Heqja dorë nga trashëgimi mund të bëhet vetëm para vdekjes se trashëgimlënësit dhe kjo vlen edhe për pasardhësit (heqja dorë nga trashëgimia). Vetëm në rast se trashëgimtari shprehet se heq dorë vetëm në emër të vetin atëherë pasardhësit e tij do të trashëgojnë në zëvendësim.
5. ANULIMI I DEKLARATËS PËR HEQJEN DORË NGA TRASHËGIMIA - mund të bëhet nëse deklarimi është bërë nën kanosje, mashtrim, ose lajthitje. Ndërsa heqja dorë nga trashëgimia nuk mund të revokohet sepse do të shkaktohet pasiguri juridike dhe sepse ka fuqi obliguese ndaj deklaratë dhënësit.
6. PASOJA E HEQJËS DORË NGA TRASHËGIMI – me ligj dallohen nga pasojat e heqjes dorë nga trashëgimi me testament. Nëse ka hequr dorë trashëgimtari me testament atëherë pjesa e tij trashëgimore do tu ndahet trashëgimtarëve ligjor. (Dhe Jo vetëm në raste kur në testament është emri i personit zëvendësues nëse trashëgimtari i caktuar me testament ka hequr dorë nga trashëgimia). Ndërsa trashëgimtari me ligj, që ka hequr dorë nga trashëgimi konsiderohet se nuk ka qenë kurrë trashëgimtar. Andaj pasurinë e tij do ta trashëgojnë trashëgimtarët e tjerë ligjor.
Janë dy afate sa i përket parashkrimit të së drejtës për kërkimin e pasurisë trashëgimore. - Afati i parashkrimit për posedimin e sendit me mirëbesim është një vit nga dita kur trashëgimtari është vënë në dijeni dhe
- Afati objektiv i parashkrimit për poseduesin e sendit nga pasuria trashëgimore është 10 vjet. Ndërsa për poseduesin në keqbesim Brenda afatit 20 vjet nga dita e shpalljes së testamentit ose vdekjes së trashëgimlënësit. Nëse Brenda 20 vitesh nuk ka trashëgimtar atëherë pasuria trashëgimore do ti takojë komunës.
Në rast se pasurisë nuk i dihet trashëgimtarët ose vendbanimi i tyre gjykata cakton kujdestarin e përkohshëm.
7. PRANIMI I TRASHËGIMISË – Janë dy raste kur pranimi i trashëgimisë nuk varet nga vullneti i trashëgimtarit.
8. Kur komuna është trashëgimtar i radhës së fundit dhe
9. Kur shtetasve të huaj u kushtëzohet e drejta e trashëgimit në vendin e tyre me kusht që vendi nga vijnë tu njohë të drejtën e trashëgimisë shtetasve Kosovar.
Ndarja e trashëgimisë nuk parashkruhet dhe trashëgimtarët nuk mund të heqin dorë nga e drejta e ndarjes së pasurisë së trashëguar.
10. TRANSAKSIONET NË MES TË GJALLËVE – Paraardhësi për së gjalli mund t’ua cedoj dhe t’ua pjestojë pasurin e vet pasardhësve të tij. Kjo bëhet me marrëveshje e cila duhet të përpilohet me shkrim dhe të vërtetohet nga gjyqtari. Pra kjo është një kontratë e dyanshme dhe formale në mes të paraardhësve dhe pasardhësve.

Kushtet për cedim janë:

1. Pajtimi i të gjithë pasardhësve,
2. Kontrata me shkrim dhe
3. E vërtetuar nga gjykata.

Në kontratën e cedimit dhe pjesëtimit përfshihet vetëm pasuria që në çastin e vdekjes së cedusit ka ekzistuar dhe të cilën për së gjalli e ka ceduar, e nuk përfshihet pasuria e cila është fituar më vonë dhe e cila nuk është përfshirë me cedim te plotfuqishëm

1. SHUARJA E KONTRATËS MBI CEDIMIN dhe pjestimin e pasurisë bëhet me marrëveshje por mund të behet edhe përmes gjykatës. Pra cedusi ka të drejtë të kërkoj kthimin e pasurisë nëse pasardhësi ka treguar shenja mosmirënjohëse.
2. TRASHËGIMI ME TESTAMENT – Testamenti është një veprim juridik i njëanshëm i kryer nga vetë trashëgimlënësi me anën e të cilit ky disponon pasurinë për kohën pas vdekjes (ose testamenti është deklaratë e fundit e vullnetit e njëanshme personale e personit me zotësi testamentare dhe e rregulluar me ligj).
3. PËRMBAJTJA E TESTAMENTIT – Caktimi i trashëgimtarëve, Përcaktimi i pasurisë që do ti kalojë trashëgimtarit. Detyrimet që u ngarkohen trashëgimtarëve ligjor ose testamentar dhe Caktimi i zbatuesit të testamentit.
4. INSTITUTI I SUBSTITUTIT – Kuptojmë caktimin e përfaqësuesit ose zëvendësuesit të trashëgimtarit në rastet kur ai nuk mund ose nuk do të trashëgojë trashëgimlënësin.
5. TESTAMENTI ËSHTË AKT RIGOROZ PERSONAL - Testatori personalisht shfaqë vullnetin e fundit (andaj personat e paafte nuk munden të lënë testament).
6. TESTAMENTI ËSHTË PUNË JURIDIKE MORTIS CAUSA, pra prodhon efekte juridike vetëm në çastin e vdekjes së trashëgimlënësit.
7. TESTAMENTI ËSHTË PUNË JURIDIKE - bamirëse pa kundërshpërblim sepse edhe kur trashëgimtarët ngarkohen me borxhe vlera e borxheve së paku duhet të jetë në proporcion me vlerën e trashëguar.
8. TESTAMENTI ËSHTË PUNE JURIDIKE E NJËANSHME – ngase lind dhe prodhon efekte vetëm me deklarimin e vullnetit të fundit . Dhe është i pavlefshëm nëse është bërë me kanosje, shtrëngim, mashtrim. Testamenti është akt formal juridik, Për të qenë i vlefshëm testamenti kërkohet forma e paraparë me ligj.
9. REVOKIMI I TESTAMENTIT – Testamenti mund të revokohet vetëm në formën e paraparë me ligj dhe në çdo kohë nga trashëgimlënësi. Trashëgimlënësi mund të revokojë testamentin me shkrim dhe me asgjësimin e dokumentit dhe me anë të një deklarate të trashëgimlënësit përpara notarit.
10. ME TESTAMENT ndahet pasuria trashëgimore.
11. ZOTËSIA PËR TË BËRË TESTAMENT – Testamentin mund të bëjë çdo person që ka zotësi juridike për të vepruar dhe që ka mbushur 18 vjet. Testamentin mund ta bëjë edhe personi që ka mbushur 16 vjet dhe është i martuar.
12. PAVLEFSHMËRIA E TESTAMENTIT - janë tri shkaqe:
13. Kanosja, shtrëngimi dhe lajthitja.
14. Mungesa e formës së kërkuar me ligj dhe
15. Bërja e testamentit pa vullnetin e testatorit.
16. Një testament mund të jetë plotësisht ose pjesërisht i pavlefshëm.
17. TESTAMENTI ABSOLUTE NUL – është nëse dispozitat e tij janë në kundërshtim me dispozitat ligjore me rendin juridik dhe me rregullat e moralit.
18. TESTAMENTI RELATIVE NUL – është kur shkaqet e nulitetit cenojnë vetëm interesat e individëve të caktuar. Për shkaqet e nulitetit relative nuk kujdeset gjykata sipas detyrës zyrtare por personat interesat e të cilëve janë cenuar mund të kërkojnë nulitetin e testamentit.
19. RUAJTJA E TESTAMENTIT – Me Norma juridike është rregulluar vetëm, mënyra e dorëzimit dhe e ruajtjes së testamentit gjyqësor. Testatori testamentin e vet të shkruar nga dora e tij, ose në prani të dëshmitarëve dhe testamentin gjyqësor mund të ja dorëzoj në ruajtje gjykatës kompetente me zarf të hapur ose të mbyllur. Për këtë gjykata do të bëjë procesverbal dhe testamentin do ta vendos në zarf të veçantë që do ta vulos dhe ruaj në gjykatë. Po ashtu edhe kur dëshmitarët e testamentit gojor kanë ardhur në gjykatë për të dëshmuar për deklarimin e vullnetit të fundit të testatorit, gjykata do të marrë deklaratat e tyre dhe vërtetojë për saktësinë e vullnetit të fundit të trashëgimlënësit. Testamentin mund ta ruajë vet testatori apo tek çdo person fizik apo juridik (miku, avokati, ekzekutori i testamentit apo edhe në gjykatë).
20. INTERPRETIMI I TESTAMENTIT – Nënkupton gjetjen e qëllimit të vërtetë të testatorit të shprehur në deklaratën e fundit.
21. LEGU – është urdhër në testament i trashëgimlënësit me të cilin legatarit i lë një apo më shumë sende apo të drejta dhe e urdhëron trashëgimtarin ose personin tjetër që nga pasuria e trashëguar ti jep ndonjë send një personi të caktuar, ti paguaj një shumë të hollash, ta lirojë nga ndonjë borxh. Pra si legatari ashtu edhe e drejta apo sendi duhen të caktohen me testament. Legatari si rregulle nuk është trashëgimtar i trashëgimlënësit por person që fiton nga legu dhe ai vihet ne marrëdhënie juridike me trashëgimtarë.
22. PËR TË QENË I VLEFSHËM LEGU – duhet të përfshijë tre persona
* *TESTATORIN* i cili duhet të ketë zotësinë për bërjen e testamentit,
* *ONERATIN*-personin e ngarkuar për ta përmbushur legun dhe
* *LEGATORIN*-përfituesin e legut (trashëgimtar ligjor ose i domosdoshëm).
1. PËRMBAJTJA E LEGUT – Përfshin caktimin e një ose më shumë legatorëve si sukcesorë singularë të cilët kanë të drejtën e kërkimit të dhënies ose veprimit –mosveprimit të caktuar.
2. LEGU I LËNË INSTITUCIONEVE PUBLIKE – Kur testatori ua lë me testament pasurinë organeve publike ose te tjera ka të drejtë të kërkojë dhe caktojë qëllimin për të cilin duhet të përdorët pasuria.
3. HEQJA DORË NGA LEGU - Legatori e fiton të drejtën e legut në bazë të testamentit por jo në kundërshtim me vullnetin e tij. Sipas rregullave legatori me kontratë mundë të krijojë obligimin që objekti i legut ti jepet një trashëgimtari apo personi të tretë
4. EKZEKUTIMI I LEGUT – Legatori ka të drejtë të kërkojë ekzekutimin e legut nga trashëgimtari i cili është i detyruar që nga trashëgimia e tij ti japë sendin e leguar. Me vdekjen e trashëgimtarit të ngarkuar me leg ose që është bërë i padenjë, ose që ka hequr dorë nga trashëgimia, me detyrimin e ekzekutimit të legut ngarkohen bashkë trashëgimtarët ose trashëgimtarët e tjerë ligjor. Ndërsa nëse legatori vdes para testatorit atëherë sendi i leguar i mbetet ekzekutorit në qoftë se nuk është parapa ndryshe me testament. Trashëgimtari nuk është i detyruar të ekzekutoj legun nëse vlera e legut është më e madhe se pjesa e trashëguar nga ai.
5. EKZEKUTORI I LEGUT – mund të caktohet vetëm personi që ka zotësi për të vepruar. Gjykata mund të shkarkojë ekzekutorin si me propozim ashtu edhe ex officio.
6. DETYRAT E EKZEKUTORIT TE TESTAMENTIT JANË: Ruajtja e pasurisë trashëgimore, Administrimi i pasurisë trashëgimore dhe Pagimin e borxheve dhe legeve sipas vullnetit të fundit të trashëgimlënësit. Ekzekutori ka të drejtë për shpërblimin e shpenzimeve të cilat bien në barrë të pasurisë së disponuar.
Testatori mundet te ia lërë legun kreditorit të tij i cili edhe më tej ka të drejtë të kërkojë borxhin e mëparshëm dhe në të njëjtën kohë edhe legun nëse nuk përcaktohet ndryshe me testament.
7. SHUARJA E LEGUT – Legu shuhet kur legatori vdes përpara trashëgimlënësit, heq dorë nga legu ose është i padenjë. Po ashtu legu mund të shuhet nëse objekti i legut ka pushuar se ekzistuari derisa testatori ka qenë gjallë.
8. PARASHKRIMI I LEGUT – Afati i parashkrimit është 1 vit dhe janë dy momente kur fillon të rrjedhë parashkrimi.
9. Dita kur legatori ka marrë në dijeni të drejtën e vet dhe
10. Dita kur ka qenë i autorizuar për të kërkuar ekzekutimin e legut.
11. LLOJET E TESTAMENTIT - Testamenti me shkrim, privat, i rëndomtë, me gojë, publik, i jashtëzakonshëm, i veçantë.
12. TESTAMENTI ME SHKRIM – kërkon formën e shkruar dhe vetëm kur testatori nuk është në gjendje ta bëjë me shkrim mund ta bëjë më gojë.
13. TESTAMENTI PUBLIK – është e domosdoshme pjesëmarrja e gjyqtarit ose përfaqësuesit konzullar ose kapitenit të anijes pra organit zyrtar.
14. TESTAMENTI PRIVAT – nuk marrin pjesë persona zyrtar si bartës të funksioneve publike.
15. TESTAMENTII RËNDOMTË – mund të bëhet në çfarëdo rrethane dhe çdo kohë dhe kërkesat për formën nuk janë rigoroze.
16. TESTAMENTI I JASHTËZAKONSHËM – mund të bëhet në rrethana të jashtëzakonshme. Por ky testament vlen vetëm derisa të pushojnë rrethanat e jashtëzakonshme.
17. TESTAMENTI I VEQANT – mund të bëhet vetëm në rrethana te veçanta.
18. E DREJTA JONË I NJEH KËTO LLOJE TE TESTAMENTIT:
19. testamenti i shkruar nga vetë testatori;
20. testamenti me shkrim në pranin e dëshmitarëve;
21. testamentin gjyqësor dhe
22. testamentin në rrethana të jashtëzakonshme.
23. TESTAMENTI I SHKRUAR NGA VETË TESTATORI – quhet edhe HOLOGRAF. Është testament i shkruar nga vetë testatori dhe i nënshkruar me dorën e tij. Nëse janë shumë faqe mjafton të nënshkruhet vetëm e fundit edhe pse kërkohet që të nënshkruhet secila faqe veç e veç. Ky testament është i pavlefshëm kur testatori nuk e ka shkruar me dorën e vet por me mjet mekanik të shkrimit (mjetet e shkrimit janë me ngjyrë, laps, shkumë dhe letër, pëlhurë, në dru apo material tjetër).
24. TESTAMENTI ME SHKRIM NË PRANIN E DËSHMITARËVE (ALOGRAFIK) – bën pjesë në testamentin privat. Testatori që di të shkruaj dhe të lexojë mund ta bëjë testamentin duke e nënshkruar me dorë dokumentin pa marrë parasysh se kush e ka përpiluar dhe në praninë dy dëshmitarëve që e kuptojnë gjuhën duke deklaruar para tyre se testamenti është i tij.
25. TESTAMENTI GJYQËSOR – quhet testamenti të cilën e përpilon gjyqtari sipas tregimit te vullnetit të fundit të trashëgimlënësit në mënyrën dhe kushtet e parapara sipas ligjit. Testamentin gjyqësor që testatori është në gjendje ta lexoj dhe pastaj e nënshkruan dhe testamenti gjyqësor që testatori nuk është në gjendje ta lexojë vet, e lexon gjyqtari në praninë e dy dëshmitarëve dhe me këtë rast nuk kërkohet nënshkrimi i testatorit.
26. PROCEDURA E BËRJËS SË TESTAMENTIT – Kompetente është gjykata komunale. Gjyqtari e përpilon testamentin sipas vullnetit të fundit të testatorit . Mirëpo para çdo veprimi duhet te vërtetohet identiteti i trashëgimlënësit (gjyqtari mund ta njeh testatorin personalisht apo sipas pamjes së jashtme dhe sipas emrit e mbiemrit familjar). Mund të bëhet në bazë të dokumenteve të lëshuara nga organet kompetente me fotografi dhe nënshkrim.
27. DEKLARATA MBI PËRMBAJTJEN E FUNDIT – Përmbajtja e vullnetit të fundit të testatori e deklaron pra gjyqtarit me gojë ndërsa gjyqtari e qet ne procesverbal ose testatori e dorëzon me shkrim të përpiluar me parë dhe gjyqtari e përshkruan në procesverbal. Me këtë rast gjyqtari e luan rolin e këshilltarit juridik për të sqaruar kuptimin e fjalëve dhe shprehjeve të përdoruar nga testatori.
Gjatë shënimit të vullnetit të testatorit gjyqtari duhet përpiqet ta shënojë me fjalët e trashëgimlënësit por mund ta bëjë edhe duke përdorur terme përkatëse juridike si p.sh. në vend të fjalës SI LE ASGJE mundet të shkruaj E PERJASHTOJ.
28. TESTAMENTI GJYQËSOR – që testatori nuk është në gjendje ta lexojë – Me këtë rast gjyqtari ja lexon në praninë e dy dëshmitarëve dhe pas kësaj testatori në pranin e po këtyre dëshmitarëve e nënshkruan ose e vë shenjën e gishtit të vetë pasi deklaron se testamenti është i tij. Nëse testatori nuk mund të vërë as gisht, atëherë gjyqtari duhet të shkruaj arsyet. Nëse testatori është shurdhë-memec atëherë bëhet përmes interpretit gjyqësor.
29. TESTAMENTI ME GOJË – mund të bëhet para dy dëshmitarëve vetëm kur për shkak të rrethanave të jashtëzakonshme nuk mundet ta bëjë me shkrim.
30. DËSHMITARËT E TESTAMENTIT ME GOJË – Këta nuk është e domosdoshme të ftohen për të marrë pjesë në bërjen e testamentit. Por ata mund të jenë persona të cilët rastësisht do të kenë ndodhur në vendngjarjen e rrethanës së jashtëzakonshme. Pra testatori nuk mund të zgjedhë as vendin as kohën dhe as dëshmitarët. Këta dëshmitar kërkohet të paktën të mund të shohin dhe të dëgjojnë.
31. DETYRAT E DËSHMITARIT TË TESTAMENTIT ME GOJË – është të përpilojnë me shkrim deklaratën e fundit të testatorit dhe sa më parë ta dorëzojnë në gjykatë, ose të përsërisin deklaratën më gojë përpara gjykatës dhe duke treguar kur, ku dhe çfarë rrethanash testatori ka deklaruar vullnetin e tij të fundit. Afati i këtij deklarimi është 30 ditë.
32. TESTAMENTI NE ANIJE – Mund ta bëjë testatori qoftë gjatë udhëtimit zyrtar apo privat. Ky testament është i shkruar, publik dhe i jashtëzakonshëm. Nëse ai di shkrim dhe lexim në anije mund ta përpilojë testamentin HOLOGRAF ose ALOGRAF. Me këtë rast komandanti i anijes e kryen funksionin e gjyqtarit. Ky testament vlen në afatin prej 30 ditësh nga dita e kthimit të testamentit në atdhe.
33. TESTAMENTI KONSULLAR DIPLOMATIK – Është testament të cilin e përpilon përfaqësuesi i konsullatës diplomatike sipas tregimit të trashëgimlënësit dhe në mënyrën e paraparë me ligj. Këtë testament e bën shtetasi i cili ndodhet me punë në botën e jashtme apo në udhëtim zyrtar a privat në shtetet e huaja.
34. TESTAMENTI NDËRKOMBËTAR – Është i shkruar i rëndomtë dhe publik dhe është i rregulluar me dispozita ligjore, Testamenti i tillë bëhet ne pranin e gjyqtarit të gjykatës komunale sipas rregullave të parapara dhe me këtë rast mund të paraqitet edhe përfaqësuesi i konsullatës i shtetit shtetas i të cilit është testatori. Ky testament nuk kufizohet me kohë dhe zgjatë deri ne revokimin e tij eventual. Dhe ky testament dorëzohet ne ruajtje organit publik të autorizuar.
35. TESTAMENTI USHTARK – Bëhet me shkrim, është publik dhe bën pjesë në grupin e testamentit të jashtëzakonshëm dhe mund të bëhet vetëm gjatë luftës ose mobilizimit. Çdo person ushtarak mund ta bëjë testamentin ushtarak. Në rolin e organit publik paraqitet eprori ushtarak. Me këtë rast zbatohen rregullat ligjore që vlejnë për testamentin gjyqësor. Vlefshmëria kohore e këtij testamenti është i kufizuar. Po ashtu me rastin e përpilimit të këtij testamenti si organ publik paraqitet edhe ndonjë avokat apo student drejtësie i cili rastësisht qëllon aty. Mirëpo prezenca e eprorit ushtarak është e domosdoshme.
36. PROCEDURA E SHQYRTIMIT TE PASURISË TRASHËGIMORE – Paraqet një tërësi veprimesh nga gjykata për vërtetimin e pasojave juridike të trashëgimisë pas vdekjes së trashëgimlënësit dhe caktimin e masave për mbrojtjen e kësaj pasurie dhe të drejtave që burojnë nga ajo. Pra menjëherë gjykata posa informohet për vdekjen e trashëgimlënësit fillon procedurën zyrtarisht për të konstatuar se kush janë trashëgimtaret, pasurin trashëguese dhe cilat janë të drejtat e trashëgimtarëve, legatarëve dhe personave tjerë.
37. PARIMET E PROCEDURËS SË SHQYRTIMIT TË TRASHËGIMISË –
38. parimi i urgjentitetit (shqyrtimi i trashëgimisë të bëhet sa më pare),
39. parimi i socialitetit ( të kihet parasysh realizimi dhe mbrojtja e personave të sëmurë mental, të mitur etj.
40. parimi i zyrtaritetit ( ex officio) procedurën e shqyrtimit të pasurisë trashëgimore, gjykata e fillon sipas detyrës zyrtare posa të informohet se një person ka vdekur ose është shpallur si i vdekur.
41. përjashtimi i parimit te drejtpërdrejtshmërisë. Gjykata e ka për detyrë të vërtetojë edhe faktet të cilat palët nuk i kanë propozuar përveç çështjeve tjera të parashtruara lidhur me pasurinë trashëguese. Në fund pas vendimit gjykata ju jep të drejtën palëve të deklarohen lidhur me provat.

KOMPETENCA E GJYKATAVE NË PROCEDURËN TRASHËGIMORE

1. KOMPETENCA VENDORE – Gjykata e cila ka kompetencën vendore për shqyrtimin e pasurisë trashëgimore quhet ndryshe gjykatë trashëgimore. Kjo kompetencë caktohet në bazë të tri kritereve kryesore:
2. Në bazë të vendit ku trashëgimlënësi e kishte vendbanimin e përhershëm në kohën e vdekjes.
3. Në bazë të vendit ku trashëgimlënësi e kishte vendbanimin e përkohshëm në kohën e vdekjes.
4. Në bazë të vendit ku ndodhet pjesa më e madhe e pasurisë së trashëgimlënësit në kohën e vdekjes së tij.
5. KOMPETENCA NDËRKOMBËTARE – Pasi ta ketë marrë aktvdekjen dhe certifikatën nga librat amzë të të vdekurve gjykata me vendim do të shpallet jo kompetente nëse gjen se kompetente është gjykata e huaj. Në qoftë se pasuria trashëgimore e shtetasit të Kosovës shqyrtohet në shtetin e huaj sipas ligjeve të atij shteti atëherë edhe pasuria trashëgimore e shtetasit të atij shteti do të shqyrtohet sipas ligjeve të Kosovës. Ky është parimi i reciprocitetit të së drejtës ndërkombëtare.
Kompetenca lëndore e ka gjykata komunale trashëgimore.
6. PËRGADITJA E SEANCËS TRASHËGIMORE – Veprimet që gjykata i kryen para fillimit të seancës trashëgimore quhen veprime paraprake dhe janë. Masa e përkohshme për sigurimin e pasurisë, Regjistrimi dhe Vlerësimi i pasurisë, Emërimi i kujdestarit të përkohshëm të pasurisë.
7. PERPILIMI I AKTVDEKJËS – Kur një person vdes apo shpallet si i vdekur, nëpunësi i gjendjes civile duhet të bëjë regjistrimin e vdekjes në librin amzë të të vdekurve dhe Brenda afatit 30 ditësh duhet të ja dërgojë aktvdekjen gjykatës trashëgimore. Nëse nga shënimet në aktvdekje del se trashëgimlënësi nuk ka lënë pasuri me aktvendim gjykata do të vendos që pasuria trashëgimore të mos shqyrtohet. Përkundër kësaj palët kanë të drejtë që të fillojnë vet procedurën për shqyrtimin e pasurisë trashëguese.
8. REGJISTRIMI DHE VLERËSIMI I PASURISË – Me këtë veprim bëhet në formë të shkruar dhe sipas kritereve të caktuara ekzistimi i pasurisë trashëguese, vlera e sajë dhe borxhet ekzistuese. Ky regjistrim bëhet me vendim të gjykatës por ka raste kur bëhet edhe pa vendim të gjykatës.
9. OBJEKTI I REGJISTRIMIT DHE I VLERËSIMIT TË PASURISË - Në këtë regjistrim përfshihet pasuria e luajtshme dhe e paluajtshme që ka poseduar i vdekuri në kohën e vdekjes së tij pastaj pasuria që i ka takuar të vdekurit dhe gjendet te personi tjetër dhe kërkesat dhe borxhet e vdekurit në veçanti tatimi i papaguar.
10. SEANCA E TRASHËGIMISË - Me këtë rast gjykata do ti shqyrtoje të gjitha çështjet që kanë të bëjnë me pasurinë trashëgimore, me të drejtën e trashëgimit, me madhësinë e pjesës trashëgimore dhe me të drejtën e legut.
11. URDHËRI I PALËVE NË KONTEST CIVIL – Nëse ndërmjet palëve janë kontestuese faktet atëherë gjykata do të ndërpresë shqyrtimin e pasurisë dhe do ti udhëzojë palët që të fillojnë kontestin para organit kompetent. Mirëpo nëse midis palëve ka kontest rreth së drejtës së Legatarit ose të ndonjë të drejte nga pasuria trashëgimore gjykata nuk do të ndërpres shqyrtimin e trashëgimisë.

Ndërsa faktet për të cilat gjykata do të ndërpres shqyrtimin janë: E drejta për trashëgim, plotfuqishmëria e testamentit, madhësia e pjesës trashëgimore, nëse ndonjë person është i padenjë apo nëse ka hequr dorë nga trashëgimia
Pas shqyrtimit gjykata shpallë aktvendimin për trashëgim (kujt i takon pasuria gjykata i shpallë trashëgimtar)

1. PASURIA E GJETUR PAS MARRJËS SË AKTVEDNIMIT PËR TRASHËGIM – Gjetja e më vonshme e pasurisë trashëgimore obligon gjykatën që qoftë sipas detyrës zyrtare, qoftë në bazë të kërkesës së palëve të filloj procedurën dhe të marrë aktvendim plotësues për trashëgim dhe atë mundet përpara plotfuqishmërisë së aktvendimit të mëparshëm.
2. NË RAST SE PASI QË ËSHTË BËRË I PLOTFUQISHËM AKTVENDIMI PËR TRASHËGIM GJENDET TESTAMENTI, - gjykata trashëgimore nuk do ta shqyrtojë përsëri pasurinë trashëguese por do ti njoftoj palët se të drejtat e veta në bazë të testamentit mund ti realizojnë në procedurën kontestimore. E njëjta vlen edhe nëse një person paraqitet si trashëgimtar pasi që është bërë i plotfuqishëm aktvendimi për trashëgim pra ai do të udhëzohet në procedurë kontestimore.
3. MJETET E GOTITJËS SË AKTVENDIMIT JANË:
4. të zakonshme dhe
5. të jashtëzakonshme.
Si mjet i zakonshëm është ankesa. Pala e pakënaqur mund të ushtroj ankesë kundër aktvendimit në afatin prej 15 ditësh nga dita e pranimit të aktvendimit. Kjo ka efekt suspenziv që do të thotë se shtyhet mundësia që aktvendimi të marrë formën e prerë. Në ankesë mund të paraqiten faktet dhe prova të reja të cilat më herët nuk janë marrë parasysh. Mjeti i goditjes do të merret parasysh nëse është i lejueshëm në të kundërtën gjykata do ta hedhë poshtë.
6. AKTVENDIMI MERR FORMËN E PRERË – Kur kundër tij në afatin e caktuar ligjor nuk është paraqitur ankesa.
Pas shqyrtimit të ankesës gjykata në shkallë të dytë merr vendim ose e refuzon ankesën dhe lë në fuqi aktvendimin ose abrogon aktvendimin e gjykatës në shkallë të parë dhe e kthen lëndën për shqyrtim.
7. MJETET E JASHTËZAKONSHME TË GODITJES JANË:
8. Revizioni bëhet kundër aktvendimit të shkallës së dytë kur hidhet poshtë ankesa ose kur vërtetohet aktvendimi i shkallës së parë.
9. Kërkesa për mbrojtjen e ligjshmërisë, nëse me rastin e marrjes së aktvendimit shkelet ligji material ose procedura ligjore.